[{"text_idx": "#000000", "text": "Kuidas aitab massaaz\u030citool ennetada ja leevendada seljavalusid?"}, {"text_idx": "#000001", "text": "Seljavalud kimbutavad paljusid to\u0308o\u0308inimesi ja on vo\u0303tmas lausa epideemiamo\u0303o\u0303tu. Leevendus ei ole kaugel \u2013 regulaarne massaaz\u030citooli kasutamine aitab seljaha\u0308dasid nii ennetada kui ka leevendada."}, {"text_idx": "#000002", "text": "Tu\u0308u\u0308piliselt kurdavad inimesed valude u\u0308le alaseljas. Valude po\u0303hjus peitub tihti liigses istumises ja sellest tulenevast lihaste u\u0308lekoormusest. Sageli on ka tool, millel istutakse, ebamugav vo\u0303i vale ergonoomikaga. Spetsialistid leiavad, et istuva to\u0308o\u0308 tegijatel \u2013 mida enamus meist ju on \u2013 ei olegi pa\u0308a\u0308su seljaprobleemidest, kui nad seljalihaste eest spetsiaalselt hoolt ei kanna. Selle all mo\u0303eldakse nii vo\u0303imlemist, venitusharjutusi kui ka massaaz\u030ci."}, {"text_idx": "#000003", "text": "Seljavalud esinevad sagedasti just kontorito\u0308o\u0308tajate seas, kes veedavad tunde sundasendites."}, {"text_idx": "#000004", "text": "Va\u0308ga sagedased on valud turjas ja kaelas. Po\u0303hjuseks vale istumisasend, mille korral o\u0303lad on ette vajunud ja trapetslihas u\u0308lepinges. Selline vale asend tekib tu\u0308u\u0308piliselt, kui to\u0308o\u0308tad su\u0308learvutiga, mis asub po\u0303lvedel vo\u0303i vale ko\u0303rgusega laual. Ka nutitelefoni kasutades on taoline asend kerge tekkima. Kontrolli oma kehaasendit, et sa ei istuks ette vajunud o\u0303lgadega. To\u0303use vahepeal toolilt, siruta ja suru abaluusid taha."}, {"text_idx": "#000005", "text": "Muidugi ei maksa unustada massaaz\u030ci!"}, {"text_idx": "#000006", "text": "Fu\u0308sioterapeudid soovitavad massaaz\u030ci kui u\u0308ht to\u0303husamat viisi seljaha\u0308dade leevendamiseks. Mo\u0303nus massaaz\u030c lo\u0303dvestab pinges lihaseid ning valud va\u0308henevad vo\u0303i kaovad sootuks. Selle tulemusena paraneb u\u0308ldine heaolu, keskendumis- ja to\u0308o\u0308vo\u0303ime. Kusjuures u\u0308htviisi head mo\u0303ju annab nii inimka\u0308tega tehtud massaaz\u030c kui ka seanss massaaz\u030citoolis. Viimase kasuks ra\u0308a\u0308gib aga see, et masseeriv tool on alati sinu pa\u0308ralt, vajuta vaid nuppu ning naudi mo\u0303nusat massaaz\u030ci kasvo\u0303i iga pa\u0308ev. Suurema kasu saamiseks tuleks kasutada massaaz\u030citooli regulaarselt."}, {"text_idx": "#000007", "text": "Kaasaegsed massaaz\u030citoolid on disainitud va\u0308ga ta\u0308pselt inimeste vajadusi arvestades kuna sensorid ma\u0308a\u0308ravad kasutaja pikkuse la\u0308htudes o\u0303lgade punktidest. Kui mureks on alailma kangeks ja\u0308a\u0308v o\u0303lavo\u0308o\u0308de ning peavalud pa\u0308rast pikka to\u0308o\u0308pa\u0308eva, tasub vahepeal vo\u0303tta aeg massaaz\u030citooli seansiks. Massaaz\u030citoolid pakuvad po\u0303hjalikku o\u0303lavo\u0308o\u0308tme, kaela ja selja massaaz\u030ci. Pinged kehas kaovad, enesetunne paraneb koheselt ja to\u0308o\u0308 edeneb jo\u0303udsamalt."}, {"text_idx": "#000008", "text": "Valutavad ja kangeks ja\u0308a\u0308vad lihased tahavad lisaks masseerimisele ka venitamist. Ta\u0308napa\u0308evased massaaz\u030citoolid ei tegele ainult lihaste masseerimisega, vaid nende funktsioonide hulgas on ka erinevate lihasgruppide venitamine."}, {"text_idx": "#000009", "text": "Tule meile ku\u0308lla u\u0308ksi vo\u0303i kolleegidega ning veenduge massaaz\u030citooli efektiivsuses!"}]